钦定古今图书集成/明伦汇编/氏族典/第475卷 > 《凌迪知万姓统谱》 > 赛维垣
## 钦定古今图书集成/明伦汇编/氏族典/第475卷 > 《凌迪知万姓统谱》 > 赛维垣

按《文登县志》：“维垣号磐石，家贫力学，初仕广信通判，
署篆戈阳。会赤旱，步祷仙姑井，距邑二十馀里，无倦
容。祝毕，忽一盘自井中上浮水面，盛双履，阴阳各一。
因奉以归，供于衙之三圣庙，顷刻大雨霑足，翼旦往
谢，仍以盘置水面，潆洄者久之，遂沉，时远近喧传。寻
调池州通判，多善政。年四十二卒于官。”